CELEX: 32006D0327
Language: sk
Date: 2006-04-28 00:00:00
Title: 2006/327/ES: Rozhodnutie Komisie z  28. apríla 2006 , ktorým sa mení a dopĺňa rozhodnutie 2003/526/ES, pokiaľ ide o predĺženie obdobia uplatňovania ochranných opatrení proti klasickému moru ošípaných v niektorých členských štátoch  [oznámené pod číslom K(2006) 1719]   (Text s významom pre EHP)

5.5.2006   
            
            
               SK
            
            
               Úradný vestník Európskej únie
            
            
               L 120/24
            
         
      ROZHODNUTIE KOMISIE
   
   z 28. apríla 2006,
   ktorým sa mení a dopĺňa rozhodnutie 2003/526/ES, pokiaľ ide o predĺženie obdobia uplatňovania ochranných opatrení proti klasickému moru ošípaných v niektorých členských štátoch
   [oznámené pod číslom K(2006) 1719]
   (Text s významom pre EHP)
   (2006/327/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (1), a najmä na jej článok 10 ods. 4,
   keďže:
   
               (1)
            
            
               Na vypuknutie klasického moru ošípaných v niektorých členských štátoch reagovala Komisia prijatím rozhodnutia 2003/526/ES z 18. júla 2003 o ochranných opatreniach proti klasickému moru ošípaných v niektorých členských štátoch (2). V uvedenom rozhodnutí sa zavádzajú určité dodatočné kontrolné opatrenia súvisiace s klasickým morom ošípaných a stanovuje sa obdobie uplatňovania týchto opatrení.
            
         
               (2)
            
            
               Z dostupných epidemiologických informácií vyplýva, že je vhodné uplatňovanie týchto opatrení predĺžiť do 30. apríla 2007.
            
         
               (3)
            
            
               Rozhodnutie 2003/526/ES by sa preto malo zodpovedajúcim spôsobom zmeniť a doplniť.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   V článku 11 rozhodnutia 2003/526/ES sa dátum „30. apríla 2006“ nahrádza dátumom „30. apríla 2007“.
   Článok 2
   Toto rozhodnutie je určené členským štátom.
   
      V Bruseli 28. apríla 2006
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. EÚ L 224, 18.8.1990, s. 29. Smernica naposledy zmenená a doplnená smernicou Európskeho parlamentu a Rady 2002/33/ES (Ú. v. ES L 315, 19.11.2002, s. 14).
   
      (2)  Ú. v. EÚ L 183, 22.7.2003, s. 46. Rozhodnutie naposledy zmenené a doplnené rozhodnutím 2006/284/ES (Ú. v. EÚ L 104, 13.4.2006, s. 48).